Vážení občania!
Vývoz zmesového KO v Chmeľnici v roku 2020 sa bude vykonávať v párnych týždňoch vo štvrtky. Prvý vývoz KO bude vo štvrtok 09. januára 2020. V prílohe nájdete okrem termínov vývozu KO aj kalendárik vývozu separovaného zberu druhotných surovín a výstižný plagát NATUR-PACK, a.s. - organizácie zodpovednosti výrobcov, ktorý by si mal prečítať každý občan a podľa neho triedenie odpadu vo svojich domácnostiach a prevádzkach aj vykonávať.
Pre rok 2020 Vám zároveň prajeme veľa zdravia, šťastia, úspechov ako aj chuti a zodpovednosti pri predchádzaní vzniku odpadu a dôsledného triedenia vybraných zložiek komunálneho odpadu.
Rekonštrukcia cesty III/3145 bude pozostávať s vybudovania nového priepustu a z rekonštrukcie asfaltovej vrstvy vozovky od na pojenia na I/68 po železičnú trať. Z tohto dôvodu budú na tejto ceste určité obmedzenia,
Oznamujeme Vám, vážení občania, že ešte dnes 03.10.2019 a zajtra 04.10.2019 bude autobus zachádzať až ku škole. Pravdepodobne aj ranné spoje na budúci týždeň v pondelok 7.10.2019 prídu až ku škole. V pondelok 7.10.2019 popoludní už by mala byť hl. cesta v dolnej časti obce uzavretá z dôvodu rekonštrukcie priepustu pod hl. cestou. Upresnenie zverejníme miestnym rozhlasom a na stránke obce.
Vážení občania!
Z dôvodu rekonštrukcie priepustu pod hlavnou cestou v dolnej časti obce, medzi č.d. 97 a č.d. 98 - autobus nebude zachádzať ku škole a to každý spoj. Žiaci a ostatní cestujúci sa musia pre nástup do autobusu zhromaždiť v dolnej časti obce, pred železničnou traťou - pri č.d. 19.
Táto situácia bude trvať od 03.10.2019 približne 2 týždne. V čase keď sa na uvedenej ceste bude pracovať bude vyznačená obchádzka aj pre ostatné autá. Prípadné zmeny včas zverejníme.
Dňa 21.9.2019 sa uskutoční v Chmeľnici povinné očkovanie psov proti besnote. Očkovanie sa bude konať o 10,00 hodine pred budovou ZŠ s MŠ. Zároveň upozorňujeme majiteľov psov, že sa bude prevádzať aj čipovanie psov,ktorí doposiaľ číp nemajú. Od októbra 2019 je povinnosťou majiteľov mať zviera začipované.Majitelia psov si okrem očkovacieho preukazu psa donesú aj doklad totožnosti. Poplatok za očkovanie proti besnote je 7 Eur. Poplatok za čipovanie spolu s následným zaregistrovaním do centrálnej evidencie je 15 Eur.
V nedeľu 31. marca sa mení zimný čas na letný. Hodinky si posúvame z 02:00 hod. na 03:00 hod.
V súvislosti s konaním Volieb prezidenta SR upozorňujeme týmto voličov na povinnosť preukázať sa vo volebnej miestnosti platným občianskym preukazom!!!
Voda je základnou podmienkou pre existenciu života na Zemi. Pri príležitosti Svetového dňa vody poskytne RÚVZ v Starej Ľubovni dňa 21. 03. 2019 (štvrtok) odborné poradenstvo a zároveň bude zabezpečené orientačné vyšetrenie vzoriek vôd z individuálnych vodných zdrojov pomocou testovacích prúžkov na stanovenie obsahu dusitanov a dusičnanov. Bližšie informácie nájdete v prílohe.
Poľnohospodárske družstvo Nová Ľubovňa oznamuje vlastníkom pôdy v k.ú. Chmeľnica a Stará Ľubovňa, že v piatok, dňa 14. septembra 2018, v čase od 13:00 do 18:00 hodiny bude vydávať obilie, a to pšenicu a jačmeň y úrody roku 2018, za nájomné za pôdu.